Ein trages sneggen slichen
Ein trages sneggen slichen·
ein sneller swalwen flug·
dis birzen vnd iens beissen·
mit meisterschefte kan·
si braken valken gelichen·
dest ein gebúrscher tug·
swer hirzen vnd geissen
gelichet werde gan·
der snegge slichet trage·
so kan dv́ spinne weben·
swer swalwen spise vrage
der kenne ǒch mvggen leben·
her hirz vnd ir her valke·
der kennet úwer niht·
swer kvnstelosen shalke·
der meisterschefte giht·

Deutsche Philologie
Deutschland
13. Jahrhundert
14. Jahrhundert
Mittelhochdeutsch
Versdichtung
Codex Manesse